polyglot-tagger/wikipedia-language-snippets-filtered huggingface dataset:
ઑડિશાના લોકો વિજ્ઞાન અને તંત્રજ્ઞાનના પ્રસંશક રહ્યા છે. તેઓ દ્વારા ૧૯૫૨માં બીજુ પટનાકના નેતૃત્વમાં આ ઈનામની શરૂઆત કરવામાં આવી હતી. આ ઈનામનો કાર્યભાર કલિંગ ફાઉન્ડેશન સંભાળે છે. વિજ્ઞાન અને તંત્રજ્ઞાનના ક્ષેત્રમાં પ્રચાર ને પ્રસાર માટે આ ઈનામ યુનેસ્કો થકી આપવામાં આવે છે. કલિંગ ઈનામ મેળવનારા ૨૫ વ્યક્તિઓને પાછળથી નૉબેલ પુરસ્કાર મળ્યો છે.
ઑડિશા ભારતના પૂર્વ કાંઠે આવેલું રાજ્ય છે. ઑડિશાની સીમાએ ઝારખંડ, પશ્ચિમ બંગાળ, આંધ્ર પ્રદેશ અને છત્તીસગઢ આવેલા છે. તેનું પાટનગર ભુવનેશ્વર છે. ઑડિશા તેની પૂર્વ તરફ ૪૮૦ કિ.મી. લાંબો સમુદ્ર કિનારો ધરાવે છે. ઑડિશા રાજ્ય તેમાં આવેલા મંદિરો માટે જાણીતું છે, ખાસ કરીને પુરી અને કોણાર્કમાં આવેલા મંદીરો વિશ્વવિખ્યાત છે.
હાલમાં ઑડિશાના જાજપુર જિલ્લામાં રત્નગિરી માં પ્રાચીન વિશ્વવિદ્યાલય - બૌદ્ધ ધર્મનું શિક્ષણ કેન્દ્ર મળી આવ્યું છે. આ વિશ્વવિદ્યાલયમાં ગ્રીસ, પર્શિયા અને ચીનથી જીજ્ઞાસુઓ ભણવા આવતા હોવાનું મનાય છે. તક્ષશિલા અને રત્નગિરી વિશ્વની સૌથી પ્રાચીન વિશ્વવિદ્યાલય હોવાનું મનાય છે. રત્નગિરી પર સંશોધન ચાલુ છે.
સૌથી પ્રાચીન ઑડિયા ભાષાની કૃતિ માદલ પાંજી છે જે પુરી મંદિરમાંથી મળી આવી છે તેની રચના ઈ.સ. ૧૦૪૨માં થઈ હોવાનું મનાય છે. આ સિવાય પ્રચલિત પ્રાચીન ઑડિસી ગ્રંથોમાં જગન્નાથ દાસદ્વારા ૧૬મી સદીમાં લખાયેલી ભાગબતા નો પણ સમાવેશ થાય છે. આધુનિક સમયમાં ૨૦મી સદીમાં બ્રહ્મો સમાજી મધુસુદન રાવે ઑડિયા લેખન સાહિત્ય પાયો નાખ્યો.
ઑડિશાના પૂર્વભાગ સમુદ્ર કિનારાનો મેદાન પ્રદેશ છે. આ મેદાન પ્રદેશ ઉત્તરમાં સુવર્ણરેખા નદીથી લઈ દક્ષિણમાં ઋષિકુલ્ય નદી સુધી વિસ્તરેલો છે. ચિલ્કા સરોવર આ મેદાન પ્રદેશનો એક ભાગ છે. આ મેદાનો કાંપના ફળદ્રુપ મેદાનો છે. અહીં છ મુખ્ય નદીઓ સુવર્ણરેખા, બુધબાલંગા, બૈતરણી, બ્રહ્મણી, મહાનદી અને ઋષિકુલ્ય મેદાનોમાં કાંપ ઠાલવે છે.
ઑડિશાના મોટા ભાગના મુખ્ય શહેરો ભારતના અન્ય શહેરો સાથે રોજની અથવા સાપ્તાહિક રેલ સેવા દ્વારા જોડાયેલા છે. ઑડિશામાં આવેલ રેલ્વે મોટા ભાગે પૂર્વ તટ રેલ્વે હેઠળ આવે છે. તેનું મુખ્ય મથક ભુવનેશ્વરમાં છે. તે સિવાય રેલ્વેનો થોડોક ભાગ દક્ષિણ પૂર્વી રેલ્વે વિભાગ હેઠળ અને દક્ષિણ પૂર્વે મધ્ય રેલ્વે હેઠળ આવે છે.
અહીંના વાતાવરણ અને સારા વરસાદને કારણે અહીંના નિત્ય લીલા અને આર્દ્ર જંગલોને કારણે અહીં જંગલી ઓર્ચિડ સારી રીતે વિકસે છે. જંગલી ઓર્ચિડની ૧૩૦ પ્રજાતિઓ આ રાજ્યમાં જોવા મળે છે. તેમાંની ૯૭ પ્રજાતિઓ તો માત્ર મયુરભાંજ જિલ્લામાં મળી આવે છે. નંદનકાન્હા જૈવિક ઉદ્યાનમાં આમાંની અમુક પ્રજાતિઓ જોઈ શકાય છે.
૨૦૦૧ની જનગણના અનુસાર ઑડિશામાં ખ્રિસ્તી લોકોની ટકાવારી ૨.૮% છે, જ્યારે મુસ્લીમ લોકોની ટાકાવારી ૨.૨% છે. શીખ, બૌદ્ધ અને જૈન લોકો સાથે મળી ૦.૧% છે. આદિવાસીઓનો મોટો ભાગ સરના ધર્મ પાળે છે, જેમાં તેઓ પ્રકૃતિની પૂજા કરે છે, જોકે વસ્તી ગણતરીમાં તેમને હિંદુ ધર્મના એક ભાગ તરીકે લેખવામાં આવે છે.
ઑડિશામાં ઘણી પ્રખ્યાત શૈક્ષણિક સંસ્થાઓ આવેલી છે જેમકે આઈ. આઈ ટી , ઑલ ઈંડિયા ઈન્સ્ટીટ્યૂટ ઑફ મેડિકલ સાયન્સ , નેશનલ ઈન્સ્ટીટ્યૂટ ઑફ ટેકનોલોજી , આઈ. આઈ. એમ , ઈંડિયન ઈન્સ્ટીટ્યૂટ ઑફ સાયન્સ એજ્યુકેશન ઍન્ડ રીસર્ચ ઈત્યાદિ.
ઑડિશામાં ત્રણ ઋતુઓ અનુભવાય છે: શિયાળો , પૂર્વ ચોમાસું નૈઋત્ય ચોમાસું અને ઈશાની ચોમાસું . જોકે સ્થાનીય પરંપરા અનુસાર છ ઋતુઓ માનવામાં આવે છે: વસંત, ગ્રીષ્મ, વર્ષા, શરદ, હેમન્ત અનેશિશિર.
ઑડિશા સળંગ વિકાસ સાધી રહ્યું છે. રાજ્ય થોક ઉત્પાદનમાં ઑડિશાએ સારી પ્રગતિ દર્શાવી છે. આંકડાશાસ્ત્ર અને પરિયોજના મંત્રાલયે આની પુષ્ટિ કરી છે. ઑડિશાનો વિકાસ દર દેશના સરાસરી વિકાસ દર કરતાં ઊંચો છે.
૪ નવેમ્બર ૨૦૧૧ના દિવસે આ રાજ્યનું નામ અંગ્રેજી ઉચ્ચારણ અનુસાર "ઓરિસ્સા"થી બદલીને સ્થાનીય ઉચ્ચારણ અનુસાર "ઑડિશા" કરવામાં આવ્યું હતું. આથી ઓરિયા ભાષાને હવેથી અન્ય ભાષાઓમાં ઑડિયા તરીકે ઓળખાવાશે.
પ્રાચીન કાળમાં આ રાજ્ય કલિંગ રાજ્ય તરીકે જાણીતું હતું. ઈ.સ. પૂર્વે ૨૬૧માં મૌર્ય કુળના રાજા અશોકે આ રાજ્ય પર ચઢાઈ કરી હતી અને અહીં ઐતિહાસિક કલિંગનું યુદ્ધ થયું હતું.
પૂર અને વાવાઝોડા ઑડિશાની અર્થવ્યવસ્થાને અસર કરનારા મહત્વના પરિબળો છે. ઑડિશાના મહત્ત્વપૂર્ણ જિલ્લાઓ બંગાળના ઉપસાગરના દરિયા કાંઠે આવેલા છે.
તેમાં ગોપાલપુર, જારસુગડા, બારબીલ અને રાઉરકેલાનો સમાવેશ થાય છે. એર ઑડિશા એ બુવનેશ્વરમાં આવેલી રાજ્યની એક માત્ર ચાર્ટર વિમાન કંપની છે.
"ઑડિશા મંદિર પ્રાધિકાર કાયદો" ૧૯૪૮ હેઠળ ઑડિશાના દરેક હિંદુ મંદિરમાં હરિજન સહિત દરેક હિંદુઓને પ્રવેશની છૂટ આપવામાં આવી છે,
ન્યાયતંત્રમાં કટકમાં આવેલી ઑડિશા ઉચ્ચ ન્યાયાલય અને વિવિધ સ્થળે આવેલા અન્ય નીચલા ન્યાયાલયોનો સમાવેશ થાય છે.
સૂરણના કંદ ઉપર નાની-નાની ગાંઠો હોય છે, તે વવાય છે. પાંચ-પાંચ તોલાની ગાંઠો એક-એક ફૂટને અંતરે ક્યારામાં રોપાય છે. જયારે પાંદડા સુકાઇ જાય ત્યારે ગાંઠો ખોદીને કાઢીને હવાદાર મકાનમાં રાખી મુકાય છે.એ ગાંઠો દસથી પંદર તોલાની હોય છે. તેને પાછી બીજા વર્ષે સવાથી દોઢ ફૂટના અંતરે રોપે છે. બીજી ફસલ વખતે ગાંઠો એકથી સવા રતલની થાય છે. તેને બબ્બે ફૂટના અંતરે ફરીથી રોપવાથી પાંચ-પાંચ રતલની ગાંઠો થાય છે. તેને પાછી સાડા-ત્રણથી ચાર ફૂટના અંતરે રોપવાથી પંદરથી વીસ રતલની થાય છે. સામાન્ય રીતે સૂરણની ગાંઠ જેટલા વજનની રોપવામાં આવે છે. તેનાથી ચારગણા વજનની થાય છે. જેઠ -વૈશાખમાં તે રોપાય છે અને માગસર-પોષ માં તે ખોદી કાઢવામાં આવે છે. ભારતમાં સર્વત્ર થાય છે.
સૂરણમાં બે જાત હોય છે: એક મીઠી અને બીજી ખૂજલીવાળી,ખૂજલીવાળુ સૂરણ ખાવાથી વવળાટ થાય છે અને મોં સૂજી જાય છે. આવા સૂરણનો કંદ લીસો હોય છે. અને તેનું સંવર્ધન કંદના નાના-નાના કકડા કરીને થાય છે. એ જાત મોમાં અને ગળામાં વવળે છે. તેનું ઉત્પાદન વધારે થાય છે. મીઠી જાત ગુણવત્તામાં વધારે સારી છે. એ વવળતી નથી . તેના ગરનો રંગ સફેદ અથવા આછો ગુલાબી હોય છે. મીઠી જાત શાક માટે અને વવળાટવાળી જાત ઔષધિ તરીકે વપરાય છે. સૂરણનો પાક મલબારમાં વિશેષ થાય છે. સુરત જિલ્લામાં પણ સૂરણ બહુ થાય છે. અહી વીસ-વીસ રતલ સુધીની તેની ગાંઠો થાય છે.
સૂરણને લાંબા વખત સુધી રાખી શકાય છે. અર્શ-મસાના રોગમાં તે ખુબ ગુણકારી હોવાથી સંસ્કૃતમાં તેનું નામ 'અર્શોધ્ન' પડેલું છે. તેનું શાક અર્શવાળા માટે ખૂબ પથ્ય છે. સૂરણ અગ્નિને પ્રદીપ્ત કરનાર,રુક્ષ,ચળખુજલી કરનાર,કડવું,ઝાડાને રોકનાર,સ્વચ્છ,રુચિ ઉપજાવનાર,હલકું અને કફ તથા અર્શને કાપનાર છે।
અર્શ પર તે પથ્ય છે અને બરોળ તથા ગોળાને પણ મટાડે છે. મીઠું અથવા ધોળું સૂરણ તીખું,ઉષ્ણ,રુચિકર,અગ્નિ-દીપક,છેદક,લઘુ,રુક્ષ,તૂરું ,મળને રોકનારું,વાયુનાશક,કફનાશક,પાચક તથા રફતપિતનો પ્રકોપ કરનારું છે.
સૂરણનું શાક સ્વાદિષ્ટ અને રુચિકર થાય છે. સર્વ પ્રકારના કંદ-શાકોમાં સૂરણનું શાક સર્વોત્તમ છે. તેના શાકમાં ઘીનો વઘાર થાય છે. શાક ઉપરાંત તેની રોટલી,પૂરી શીરો,ખીર વગેરે કરીને પણ ખવાય છે. કોઈ કોઈ સ્થળે તેનું અથાણું પણ થાય છે. તેના ફૂલ, કુમળા પાન તથા દાંડાનું પણ શાક થાય છે. સૂરણને પાણીમાં ખુબ ધોઈ,ધીમા અગ્નિની આંચે બાફી,ઘી કે તેલમાં તળી,તેમાં મરી -મીઠું વગેરે નાખીને પણ ખવાય છે. એ રીતે ખાવાથી પણ તે સ્વાદિષ્ટ લાગે છે અને શરીર ને પુસ્ટ કરે છે.
સૂરણ જમીનમાં થનાર કંદ છે. તેના છોડ થડ વગરના અને મોટા પાનવાળા થાય છે. કંદમાંથી સોટા બહાર નીકળે છે અને ઉપર જતાં પણ છત્રીની જેમ વિસ્તાર ધારણ કરે છે. તેના સોટા-દાંડાનો રંગ ધોળો હોય છે. અને તેના પર શુભ્ર ટપકાં હોય છે. પાનની દાંડીઓ લાંબી હોવાથી છોડ ત્રણ-ચાર ફૂટ ઊંચો દેખાય છે. તેનો પાક ફળદ્રુપ એવી રેતાળ જમીનમાં સારો થાય છે.
ખુજલીવાળું અથવા રાતું સૂરણ તૂરું,લઘુ, વિષ્ટમ્ભી,વિશદ,તીખું,રુચિકર,દીપન,પાચન,પીત્ત કરનાર તથા દાહક છે. તે ઉધરસ, ઉલટી, ગોળો અને શૂળમાં ગુણકારી તથા કૃમિનાશક છે. સૂરણના કંદ સૂકવી,તેનું ચૂર્ણ કરી,ઘીમાં શેકી,સાકર નાખીને ખાવાથી આમ માટે છે. સૂરણના કકડા ઘીમાં તળીને ખાવાથી અર્શ-મસા મટે છે.
સૂરણ એ એશિયા ખંડમાં તથા ઉષ્ણ કટિબંધીય પ્રદેશમાં ઉગાડવામાં આવતી કંદમૂળ પ્રકારની વનસ્પતિ છે. આ વનસ્પતિના કંદનો ઉપયોગ મુખ્યત્વે શાકભાજી તરીકે કરવામાં આવે છે.
સુપર્સ્ટિશલઃ વેબ પૃષ્ઠ પર જોવા મળતી એક એવી એનિમેટેડ જાહેરખબર કે જે ઈન્લાઈવન માર્કેટિંગ ટેકનોલોજીસ થી દર્શાવાય છે. તેમાં વીડિયો, 3ડી સામગ્રી અથવા ટીવી જેવી જાહેરખબર રજૂ કરવા માટે ફ્લેશ નો ઉપયોગ કરવામાં આવે છે. તે યુનિકાસ્ટ ટ્રાન્ઝિશનલ એડ્સ તરીકે ઓળખાય છે કારણ કે મૂળ તે યુનિકાસ્ટ કોમ્યુનિકેશન્સ દ્વારા બનાવવામાં આવી હતી પરંતુ 2004માં આ કંપનીને વ્યૂપોઈન્ટ કોર્પોરેશને હસ્તગત કરી હતી, તેમણે 2008માં પોતાનું નામ બદલીને ઈન્લાઈવન કર્યું હતું.
સીપીએ અથવા જાહેરખબરો પ્રદર્શન આધારિત છે અને વ્યાપારના જોડાણ માર્કેટિંગ ક્ષેત્રે સામાન્ય છે. આ ચુકવણી યોજનામાં, પ્રકાશક જાહેરખબર ચલાવવાના તમામ જોખમો ઉપાડે છે અને જાહેરખબરકર્તા ખરીદી અથવા સાઈન-અપ જેવા વ્યવહારો કે જે ઉપયોગકર્તા દ્વારા પૂર્ણ કરવામાં આવ્યા હોય તેના માટે જ ચુકવણી કરે. બેનર જાહેરખબરો માટે આ શ્રેષ્ઠ પ્રકારનો ચુકવણી દર છે, અને ચાર્જ માટે સૌથી ખરાબ પ્રકારનો દર છે કારણ કે તેમાં વેચાણકર્તા વેબસાઈટ કન્વર્ઝન ફનલ માં કોઈપણ અસક્ષમતાને અવગણવામાં આવે છે.
એજ રીતે, સીપીએલ સીપીએ જાહેરખબરની સમકક્ષ છે અને તેનો આધાર ઉપયોગકર્તા ન્યૂઝલેટર અથવા અન્ય પ્રક્રિયા કે તેનાથી વેપારીને વેચાણ વધશે તેમ લાગતુ હોય તેનું ફોર્મ કે રજિસ્ટ્રેશન પૂર્ણ કરે તેના પર છે.
સીપીઈ એ દરેક કાર્ય દીઠ દરનું સ્વરૂપ છે જેની શરૂઆત માર્ચ 2008માં થઈ હતી. તે છાપ દીઠ દર અને ક્લિક દીઠ દરના નમૂનાઓથી અલગ છે, સીપીઈ નો અર્થ એવો થાય છે કે જાહેરબબરની છાપ મફત હોય અને જાહેરખબરકર્તા માત્ર એવા કિસ્સામાં જ ચુકવણી કરે છે જ્યારે ઉપયોગકર્તા તેની અમુક ચોક્કસ જાહેરખબર સાથે જોડાય. અહીં રોકાણને ઉપયોગકર્તા કોઈપણ જાહેરખબર સાથે ગમે તે રીતે ક્રિયા-પ્રતિક્રિયામાં જોડાય તે રૂપમાં વ્યાખ્યાંકિત કરવામાં આવે છે.
આ પણ જાહેરખબરની પદ્ધતિનો એક એવો વર્ગ છે જેને અનૈતિક ગણવામાં આવે છે અને તે સંભવતઃ ગેરકાયદેસર હોઈ શકે છે. તેમાં બહારની એપ્લિકેશનનો ઉપયોગ કરવામાં આવે છે. જે સિસ્ટમના સેટિંગ બદલી નાખે છે, પોપ-અપ ઉત્પન્ન કરે છે, અને ન જોડાયેલા વેબ પૃષ્ઠોમાં જાહેરખબરો ઉમેરે છે. આવી એપ્લિકેશન સામાન્યતઃ સ્પાઈવેર અને એડવેર તરીકે દર્શાવેલી હોય છે. હવામાન દર્શાવવુ અથવા શોધ બાર ઉપલબ્ધ કરાવવું વગેરે સામાન્ય સેવાઓ આપીને તેમની શંકાસ્પદ ગતિવિધિઓ પર તેઓ પડદો પાડી શકે છે. આવા કાર્યક્રમ ઉપયોગકર્તાને છેતરવા માટે તૈયાર કરાય છે, જે ટ્રોઝન હોર્સ તરીકે અસરકારક રીતે કામ કરે છે. આવી એપ્લિકેશનો સામાન્યપણે એવી રીતે તૈયાર કરવામાં આવે છે કે તેને દૂર કરવી અથવા અનઈન્સ્ટોલ કરવી મુશ્કેલ હોય છે. ઓનલાઈન ઉપયોગકર્તાઓની વધતી સંખ્યા, કે જેમાંથી સંખ્યાબંધ લોકો કોમ્પ્યૂટરના ખૂબ જાણકાર નથી હોતા, તેમનામાં આવા કાર્યક્રમોથી પોતાને બચાવવા માટે પુરતા જ્ઞાન કે તકનીકી સક્ષમતાનો અભાવ હોય છે.
સીપીસી ને ક્લિક દીઠ ચુકવણી ) તરીકે પણ ઓળખવામાં આવે છે. જાહેરખબરકર્તાઓ, દરેક વખતે ઉપયોગકર્તા તેમના લિસ્ટિંગ પર ક્લિક કરે અને તેમની વેબસાઈટ પર તે રિડાઈરેક્ટ થાય તેના દીઠ ચુકવણી કરે છે. વાસ્તવમાં તેઓ લિસ્ટિંગ માટે ચુકવતા નથી, પરંતુ જ્યારે લિસ્ટિંગ ક્લિક થાય ત્યારે જ ચુકવે છે. આ વ્યવસ્થાથી જાહેરખબર વિશેષજ્ઞોને શોધો માંથી નકામા ભાગને દૂર કરી તેમના બજાર અંગેની માહિતી મેળવવામાં મદદ કરે છે. ક્લિક દીઠ ચુકવણીની વ્યવસ્થા હેઠળ, જાહેરખબરકર્તા લક્ષ્ય સમૃદ્ધ શબ્દોની યાદીમાં સુચિબદ્ધ થઈ દરેક ક્લિક દીઠ ચુકવણીનો હક મેળવે છે, જે તેમની જ વેબસાઈટ પર સુસંગત ટ્રાફિકને નિર્દેશિત કરે છે, અને તેમની વેબસાઈટ સાથે સીધી જ જોડાયેલી યાદી પર કોઈ ક્લિક કરે તે ક્લિક દીઠ ચુકવણી કરે છે. સીપીસી અને સીપીવી બંને અલગ છે, જેમાં ઉપયોગકર્તા તેમની લક્ષિત વેબસાઈટ જોડાય કે નહીં તેને ધ્યાનમાં લીધા વગર દરેક ક્લિક માટે ચુકવણી કરવામાં આવે છે.
ઓનલાઈન વિજ્ઞાપનમાં સંખ્યાબંધ પ્રકારની જાહેરખબરોનો સમાવેશ થયેલો છે, તે પૈકી કેટલીક નૈતિક રીતે મુકાયેલી હોય છે જ્યારે કેટલીક નથી હોતી. કેટલીક વેબસાઈટ મોટી સંખ્યામાં જાહેરખબરોને ઉપયોગ કરે છે, જેમાં કેટલાક ઉપયોગકર્તાને ભ્રમિત કરતા ભડકીલા બેનર હોય છે, અને કેટલાકમાં એવી ભ્રામક તસવીરો હોય છે જે જાહેરખબરના બદલે ઓપરેટિંગ સિસ્ટમમાંથી આવતા ખામીના સંદેશ જેવી દેખાય છે. આવક માટે અનૈતિક રીતે ઓનલાઈન જાહેરબખરોનો ઉપયોગ કરતી વેબસાઈટ્સ અવારનવાર એ વાત પર દેખરેખ નથી રાખતી કે જાહેરખબર કઈ લિંક સાથે જોડાયેલી છે, જેથી જાહેરખબરો હાનિકારક સોફ્ટવેર સાથે અથવા પુખ્તવયના લોકોની સામગ્રી પીરસતી વેબસાઈટો સાથે જોડાઈ જાય છે.
ઓનલાઈન વિજ્ઞાપનમાં એડોબ ફ્લેશ તેવી વધુ પડતી તકનીકનો ઉપયોગ કરવાથી કેટલાક બ્રાઉઝરોમાં ઉપયોગકર્તા તે જોઈ શકતા નથી, અથવા એડબ્લોક કે નોસ્ક્રિપ્ટ જેવા બ્રાઉઝર પ્લગ-ઈન્સનો ઉપયોગ કરી શકતા નથી. સંખ્યાબંધ સાઈટ્સ કેન્દ્રીકૃત જાહેરખબર સેવાનો ઉપયોગ કરે છે જેથી તેમની જાહેરખબરોને સંભવતઃ સુરક્ષા અને ગુપ્તતાના પગલાંની આડઅસરો તરીકે બ્લોક કરવામાં આવે છે, કારણ કે સેવાઓના કાર્ય કરવા માટે જાવા સ્ક્રિપ્ટ અને ક્રોસ-સાઈટ અનુરોધની જરૂર પડે છે, જ્યારે સાઈટનો ઉપયોગ કરવા માટે સામાન્યપણે આવી વિશેષતાઓની જરૂર હોતી નથી અને તે અસુરક્ષા કે આંતરિક નિર્બળતાના સંભાવ્ય સ્ત્રોત હોય છે.
ઓનલાઈન વિજ્ઞાપન પ્રચારનો એવો પ્રકાર છે જેમાં ગ્રાહકોને આકર્ષવા માટે વિજ્ઞાપન સંદેશો પહોંચાડવાના અભિવ્યક્ત હેતૂને સર કરવા ઈન્ટરનેટ અને વર્લ્ડ વાઈડ વેબનો ઉપયોગ કરવામાં આવે છે. ઓનલાઈન જાહેરખબરોના ઉદાહરણોમાં શોધ એન્જિન પરિણામોના પાનાઓ પર આવતી સંદર્ભિત જાહેરખબરો, બેનર જાહેરખબરો, સમૃદ્ધ મીડિયા જાહેરખબરો, સોશિયલ નેટવર્ક જાહેરખબરો, ઈન્ટર્સ્ટિશલ જાહેરખબરો, ઓનલાઈન ક્લાસીફાઈડ જાહેરખબરો, જાહેરખબર માળખાઓ અને ઈ-મેઈલ સ્પામ સહિતના ઈ-મેઈલ માર્કેટિંગ વગેરેનો સમાવેશ થાય છે.
ઉપર દર્શાવ્યા પ્રમાણે મોટાભાગની ઓનલાઈન જાહેરખબરોના ચોક્કસ દર હોય છે જે જાહેરખબરોના ઉપયોગ અથવા ક્રિયા-પ્રતિક્રયા દ્વારા લેવા આવે છે, ઓનલાઈન જાહેરખબરની કેટલીક એવી પદ્ધતિઓ પણ છે જેમાં માત્ર એક વખત જ ચુકવણી કરવાની જરૂર હોય છે. મિલિયન ડોલર હોમ પૃષ્ઠ આ માટેનું ખૂબ જ સફળ ઉદાહરણ છેઃ મુલાકાતીઓ પિક્સેલ દીઠ $1 આપીને જાહેરખબરની જગ્યા મેળવી શકે છે અને કોઈપણ પ્રકારના વધારાના દર વગર તેમની જાહેરખબર જ્યાં સુધી વેબસાઈટનું અસ્તિત્વ રહે ત્યાં સુધી હોમ પૃષ્ઠ પર જોવા મળે છે.
મોટાભાગના બ્રાઉઝરો દ્વારા ઉપયોગકર્તાના વેબના અનુભવને નકારાત્મક અસર ન થાય તે રીતે થર્ડ-પાર્ટી કૂકીઝને બ્લોક કરી ગુપ્તતા વધારી શકાય છે અને જાહેરખબરો તેમજ ટ્રેકિંગ કંપનીઓ દ્વારા થતા ટ્રેકિંગને ઘટાડી શકાય છે. સંખ્યાબંધ જાહેરખબર ચાલકો પાસે બ્રાઉઝરમાં વ્યવહારલક્ષી જાહેરખબરોને રોકતી સામાન્ય કૂકીનો ઉપયોગ કરીને વ્યવહારલક્ષી જાહેરખબરોને દૂર કરવા માટેનો વિકલ્પ હોય છે.
જે વેબસાઈટ ચાલકો નૈતિક રીતે ઓનલાઈન જાહેરખબરોની કામગીરી કરે છે તેઓ ખાસ કરીને નાની સંખ્યામાં જાહેરખબરોનો ઉપયોગ કરે છે જેનો હેતુ ઉપયોગકર્તાને હાનિ પહોંચાડવાનો કે ત્રાસ આપવાનો હોતો નથી, અને તેમની વેબસાઈટની ડિઝાઈન કે લેઆઉટનું અવમુલ્યન થાય તેવી નથી હોતી. સંખ્યાબંધ વેબસાઈટ ધારકો સીધા જ જાહેરખબર આપવા માંગતી કંપનીઓનો સંપર્ક કે છે, મતલબ કે જાહેરખબરના માધ્યમથી જોડાતી વેબસાઈટ કાયદેસર છે.
ઓનલાઈન વિજ્ઞાપનમાં ઉપયોગકર્તાની ગોપનીયતા અને ગુપ્તતાને સમાવવામાં આવે છે. જો કોઈ જાહેરખબરની કંપની બે વેબસાઈટ પર બેનરો મુકે તો. જાહેરખબરકર્તા કંપની સર્વર પર મુકેલી ઈમેજ નું હોસ્ટિંગ અને થર્ડ-પાર્ટી દ્વારા ઉપયોગમાં લેવાતી કૂકીઝનો ઉપયોગ કરી બંને વેબસાઈટ પર કેટલાક ઉપયાગોકર્તાએ બ્રાઉઝિંગ કર્યું તેની માહિતી મેળવી શકે છે.
સીપીવી માં જાહેરખબરકર્તા તેમની જાહેરખબર અથવા વેબસાઈટ (સામાન્યપણે પોપ-અપ્સ, પોપ-અન્ડર્સ અને ઔદ્યોગિક જાહેરખબરો સાથે ઉપયોગમાં લેવામાં આવે છે) દરેક વિશેષ અવલોકન દીઠ ચુકવણી કરે છે.
કેટલીક કંપનીઓ ગ્રાહકોનો સંતોષ સાધવા માટે ઓનલાઈન ફરિયાદ કેન્દ્રોનો ઉપયોગ કરીને, ગેરરીતિઓ શોધી કાઢતા ટૂલ્સ બનાવી અને તેને અમલમાં મૂકીને ઓનલાઈન માર્કેટિંગ દ્વારા ગ્રાહક એંગેજમેન્ટ નો અભ્યાસ કરે છે, જ્યારે વેબસાઈટના પાનાની સલામતી માટે વેબસાઈટ અને પ્રકાશકનુ નિરીક્ષણ કરવાથી ઉચ્ચ કક્ષાની માહિતી સુરક્ષા અને સંમતિ પ્રદાન કરે જેમા સ્પામની જરૂર પડી શકે છે.
અન્ય ફાયદો જાહેરખબરકર્તાના રોકાણની કાર્યકુશળતા છે. ઓનલાઈન જાહેરખબરોના વ્યવસાયમાં માહિતી અને પોસ્ટ કરેલી વેબસાઈટ અનુસાર જાહેરખબરોને ગોઠવવાની, તેને અનુકૂળ બનાવવાની સુવિધા આપે છે. ઉદાહરણ તરીકે, એડવર્ડસ, યાહૂ!
શોધ માર્કેટિંગ અને ગૂગલ એડસેન્સ જાહેરખબરોને સુસંગત વેબ પૃષ્ઠ પર અથવા સંબંધિત ચાવીરૂપ શબ્દોના શોધના પરિણામો સાથે દર્શાવવાનું શક્ય બનાવે છે.
સીપીએમ , “હજાર દીઠ દર” ) તરીકે પણ ઓળખાય છે, જેમાં જાહેરખબરકર્તા તેમના સંદેશાને ચોક્કસ દર્શકો સામે જાહેર કરવા માટે નાણાં ચુકવે છે. “પ્રતિ મિલ”નો અર્થ હજાર છાપ, અથવા સંખ્યાબંધ જાહેરખબરો થાય છે. જોકે, કેટલીક છાપો જેવી કે ફરી લોડ થયેલી અથવા ઉપયોગકર્તાની પ્રારંભિક કામગીરી હોય તો સંભવતઃ ન પણ ગણવામાં આવે.
સીમ ગોલંદાજો કેટલાક પ્રકારની પિચો પરથી ઘણી મદદ મેળવી શકે છે. સખત પિચો જેના પર તિરાડો હોય અને ધારવાળી સપાટી હોય તો તે સીમ બૉલિંગ માટે શ્રેષ્ઠ છે કારણ કે પિચનું સખતપણું દડાની ગતિ ગુમાવ્યા વગર દડાને સહેલાઈથી ઉછાળ આપી શકશે, જ્યારે અસમાન સપાટી દડો પિચ પર અથડાય પછી અણધાર્યા ઉછાળનો વધારો કરે છે. આ વૅરિયેબલ બાઉન્સ તરીકે જાણીતો છે. કોઈ વિરલ પ્રસંગો પર જે પિચ અત્યંત સખત અને અસમાન હોય તો તેને રમવા માટે ખૂબ જ ખતરનાક જાહેર કરવામાં આવે છે, કારણ કે બૅટ્સમૅન દડો પિચ પર ટપ્પો ખાઈને ક્યાં આવશે તેની કોઈ ધારણા કરી શકતો નથી, અને પરિણામે એવા દડા વારંવાર બૅટ્સમૅનના શરીરને અથડાય તેવી સંભાવના રહે છે. હરિયાળી પિચો પણ સીમ બૉલરને મદદ કરી શકે છે, કારણ કે ઘાસનાં નાનકડાં ઠુંઠાં પણ પિચની સપાટીને અસમાન બનાવે છે, જો કે આવી પિચ મિશ્ર આશીર્વાદ સમાન હોય છે કારણ કે ઘાસવાળી સપાટી દડાની ગતિને થોડી ધીમી બનાવે છે. એકદમ સપાટ અને સમતલ પિચ પર અસરકારક બનવું સીમ બૉલર માટે મુશ્કેલ છે અને સીમ બૉલરો સામાન્ય રીતે આવી સપાટી પર આક્રમક બૉલિંગ યુક્તિઓ અને/અથવા બૉલિંગ કટર્સ રીતોનો આશરો લે છે.
સ્વિંગ બૉલરો દડાને સીમ બૉલરોની જેમ ઑફ પિચ નાખવાને બદલે હવામાં બાજુ પરની દિશાએ લહેરાવે છે. સામાન્ય અથવા પરંપરાગત સ્વિંગ બૉલિંગ દડાની સાંધને ઉપર ઉઠાવીને પ્રોત્સાહિત કરવામાં આવે છે, અને પરંપરાગત સ્વિંગ દડો જ્યારે નવો હોય ત્યારે સૌથી વધુ ઉપયોગી થાય છે, કારણ કે એવા દડાની સાંધ ઉપર ઉઠેલી હોય છે. જેમ દડો જૂનો થાય તેમ તેની સાંધ ઘસાય એટલે સ્વિંગ મેળવવું મુશ્કેલ થાય. પરંતુ આ સ્થિતિનો સામનો થઈ શકે છે, જો દાવ દેનારી ટીમના ખેલાડીઓ પદ્ધતિસર દડાની એકબાજુને ઘસીને ચમકતી અને સુંવાળી રાખે, જ્યારે બીજી બાજુને ખરબચડી થવા દે. જ્યારે દડાને એક બાજુથી ખૂબ જ સુંવાળો અને ચળકતો રાખવામાં આવે તથા તેની બીજી બાજુને ખરબચડી રહેવા દે ત્યારે જો દડો ખૂબ જ તેજ ગતિએ નાખવામાં આવે તો તે રિવર્સ સ્વિંગ પેદા કરે છે અને તે પરંપરાગત સ્વિંગની વિરુદ્ધ દિશામાં સ્વિંગ કરે છે. પ્રચલિત અભિપ્રાયથી વિરુદ્ધ, આ સ્વિંગ દડાની ખરબચડી બાજુની સરખામણીએ મુલાયમ અથવા 'ચળકતી' બાજુ પર વધુ ઝડપથી હવાના વહેવાથી ઉત્પન્ન થતી નથી.
એક બાજુથી દડા પર પડનારા ફાંસલાની પૂરેપૂરી બળવાન ક્રિયા દ્વારા સ્વિંગ ઉત્પન્ન થાય છે; અને આ બાજુ તે વધુ અનિયમિત સરહદી સ્તર સહિતની બાજુ હોય છે. પરંપરાગત સ્વિંગ બૉલિંગ માટે ઊંચા ઊઠેલા સાંધા અને તેને જે દિશામાં ચીંધ્યા હોય તે સ્વિંગની દિશા નક્કી કરે છે. દડાની સાંધનો જે કોણ અપનાવ્યો હોય, તેને લીધે વહેતી હવા એ બાજુ પર અનિયમિતતા ઉત્પન્ન કરે છે જે તરફ સાંધાનો કોણ નિર્ધારિત કર્યો હોય. તેને લીધે જ્યાં ચળકતો સરહદી સ્તર પહેલાં જુદો પાડે છે એવી બીજી બાજુ કરતાં દડાની પછીની સપાટીમાંથી જુદા પાડવા માટે આ તરલ સરહદી સ્તર ઉત્પન્ન થાય છે. તેમાં આ ચોખ્ખો દબાણ તફાવત છે અને આ રીતે ચોખ્ખું બળ દડાને એ તરફ ઝુકાવે છે જે દિશામાં સાંધાનો કોણ નિર્ધારિત કર્યો હોય. પરંપરાગત સ્વિંગ બૉલિંગમાં દડો સાંધા કોણ સાથે ફેંકવામાં આવે છે જેમ કે દડાની સુંવાળી અથવા ચળકતી બાજુ આગળ સાંધાની દિશામાં દડો આગળ ગતિ કરે, એટલે કે ખરબચડી બાજુ તરફ.
એક અસરકારક ઝડપી ગોલંદાજે બૅટ્સમૅનની સ્ટમ્પ તરફ સતત સીધી રેખામાં અને ચોક્કસ લંબાઈમાં દડો ફેંકવા સમર્થ હોવાની જરૂર છે, અથવા સાદા શબ્દોમાં કહીએ તો ચોક્કસ રહેવાની આવશ્યકતા છે. આ સંદર્ભમાં લાઈનનો અર્થ થાય છે દડાનો બૅટ્સમૅન સુધી પહોંચવાનો રસ્તો, જે દડો જમીન સરસો દોડીને બૅટ્સમૅનની આગળની બાજુએ અથવા પાછળની બાજુએ જતો હોય, જ્યારે દડો ઉછળે તે પહેલાં બૅટ્સમૅન તરફ કેટલા અંતર સુધી પ્રવાસ કરે છે તે લેન્થ વર્ણવે છે. ઝડપી બૉલર માટે આ બંનેમાં લેન્થ જોવાનું સામાન્ય રીતે વધુ મહત્ત્વપૂર્ણ હોય છે. ઝડપી ગોલંદાજ એટલે સખત ગોલંદાજે સતત લાઈન અને લેન્થ જાળવી રાખવાની હોય છે, પરંતુ શુદ્ધ ગતિ તેની કમીની પૂર્તિ કરી શકે છે. ઝડપી ગોલંદાજો જેઓ ચોક્કસ રેખા અને લંબાઈમાં દડો ફેંકવાની વ્યવસ્થા પણ જાળવી શકે છે તેઓ અસરકારક રીતે વિનાશ વેરી શકે છે, દાખલા તરીકે ઑસ્ટ્રેલિયન પેસ બૉલર ગ્લેન મેકગ્રાથ અને દક્ષિણ આફ્રિકન પેસ બૉલર શૌન પોલોક.
ઝડપી ગોલંદાજીનો મુખ્ય હેતુ છે ક્રિકેટના સખત દડાને વધુ ઝડપે બૅટ્સમૅન તરફ ફેંકવો અને પિચ ઉપરથી અણધારી રીતે ઊંચે ઉછળે તેમ ફેંકવો અથવા હવામાં આજુબાજુ ઝડપથી વળે તેમ ફેંકવો, આ બધાં કારણે બૅટ્સમૅનને દડાને ધારી રીતે ફટકારવામાં મુશ્કેલી પડે. વિશિષ્ટ ઝડપી ગોલંદાજીની ગતિ 136થી 150 કિ.મી./પ્રતિ કલાક હોય છે. સૌથી ઝડપી ડિલિવરી સત્તાવાર રીતે ઘડિયાળ પર નોંધાઈ હતી 161.38 કિ.મી./કલાક અને તે દડો પાકિસ્તાનના શોએબ અખ્તર દ્વારા 2003ના વિશ્વકપમાં ઇંગ્લૅન્ડ સામે રમાતી મૅચ દરમ્યાન ફેંકાયો હતો. એ દડાનો સામનો કરનાર બૅટ્સમૅન હતો નિક નાઈટ, જેને લેગ સાઈડ વાળવામાં આવ્યો હતો. આટલી તેજ ગતિની બરાબરી ત્યારપછી બ્રેટ લી દ્વારા કરવામાં આવી હતી એમ કહેવાય છે, જો કે આ ભૂલભરેલું રેકૉર્ડિંગ રેજારના સંકેતોના બાહ્ય વિક્ષેપના કારણે નોંધાયું હતું. બે બૅક-અપ રડારોએ દડો ફેંકાયાની સાચી ગતિ જેટલી નોંધી હતી.
ઝડપી ગોલંદાજ વધુ ધીમો દડો ફેંકે, તેમણે નીચેની યાદી પ્રમાણે વિકેટો લેવા માટે વિવિધ પરિવર્તન કરવાની ટૅકનિકો પર વધુ આધાર રાખવો પડે છે, જ્યારે ઝડપી અને ઓછો ઝડપી ફાસ્ટ-મીડિયમ તથા મીડિયમ-ફાસ્ટ ગોલંદાજો ઘણી વખત તેમની તીવ્ર ઝડપ અને આક્રમણ દ્વારા બૅટ્સમૅનને આઉટ કરી શકે છે. વ્યવહારમાં, ઘણા ઓછા વિશિષ્ટ ગોલંદાજો મધ્યમ કક્ષાના બૉલરોમાં આવે છે, જેઓ આ ગતિએ દડો ફેંકી શકે છે, તેઓ મોટા ભાગે બૅટ્સમૅન હોય છે, જે વખત પડ્યે થોડી ઑવર ગોલંદાજી કરતા હોય છે. આવા ગોલંદાજો મીડિયમ પૅસર્સ તરીકે ઓળખાય છે. મીડિયમ-સ્લો અને સ્લો-મીડિયમ કક્ષાઓ મોટા ભાગે સ્પિન બૉલરો ધરાવે છે, કારણ કે આવી ગતિઓએ ફેંકેલા દડા સ્પિન કરતાં ઝડપી ગોલંદાજી ટૅકનિકથી ફેંકેલા હોય છે, જેને ફટકારવા એકદમ સહેલા લાગે છે. તેમ છતાં સ્પિનરોને ઘણી વખત લોકભાષામાં "સ્લો બૉલર્સ" લેખવામાં આવે છે. વ્યાવસાયિક ક્રિકેટમાં ખૂબ થોડા ખેલાડીઓ ખરેખર "ધીમી" કક્ષાના બૉલરો છે .
ગોલંદાજે ફેંકલો જે દડો સારી લંબાઈ પહેલાં થોડે દૂર ઊછળે છે અને બૅટ્સમૅનના પેટ સુધી ઊંચો ઊઠે છે તેને શૉર્ટ પિચ કહે છે અથવા લૉંગ હોપ તરીકે વર્ણવે છે અને તેવા દડાને ફટકારવો બૅટ્સમૅનને સરળ પડે છે, કારણ કે દડો ઊછળે ત્યાર પછી તેની ઊંચાઈ અથવા લાઈનનું વાંકાચૂંકા ફંટાવું જોવા માટે બૅટ્સમૅનને વધુ સમય મળી રહે છે. શૉર્ટ પિચ દડો બૅટ્સમૅનને આક્રમક પુલશૉટ મારવા માટે વધુ અનુકૂળ ઊંચાઈએ પણ મળે છે. જે દડો સારી લંબાઈએ પહોંચતાં પહેલાં ઊછળે છે અને બૅટ્સમૅનના ખભા અથવા માથાની ઊંચાઈ સુધી ઊછળે છે તે બાઉન્સર છે અને તે અસરકારક ડિલીવરી બની શકે છે. કોઈ દડો જે બૅટ્સમૅનના માથાની ઉપર બાઉન્સ થવા માટે પૂરતો ટૂંકો હોય છે તેને અમ્પાયર દ્વારા સામાન્ય રીતે વાઈડ કહેવામાં આવે છે. શૉર્ટ પિચ અથવા વાઈડ બૉલ દડા ફેંકવા એ ખરાબ વિચાર છે કારણ કે તેવા દડાથી બચવું અથવા તેને ફટકારવો બૅટ્સમૅન માટે અપેક્ષાકૃત સહેલું થાય છે.
સ્વિંગ દડા ઝડપી ગોલંદાજી જેવી જ પકડ અને ટેકનિકથી ફેંકવામાં આવે છે, તેમ છતાં તેમાં સાંધને સીધી કરતાં સહેજ કોણ પર પકડવામાં આવે છે અને તેમાં ધીમા દડાની પકડનો ઉપયોગ થઈ શકે છે. આઉટસ્વિંગર ગોલંદાજ માટે દડાની ચળકતી બાજુ બૅટ્સમૅનની સૌથી નજીક અને સાંધ તેનાથી દૂરના કોણ પર રાખવી, જ્યારે ઇનસ્વિંગર માટે ખરબચડી બાજુ બૅટ્સમૅનની સૌથી નજીક અને સાંધ તેનાથી નજીકના કોણ પર રાખવી જરૂરી છે. સ્વિંગ સાથે કટર પકડ સાધવી મુશ્કેલ છે કારણ કે દડો ઉડાનમાં સ્પિન થશે, તે હવામાં થઈને ગતિ કરે છે તેથી ચળકતી અને ખરબચડી સપાટીઓના દિશા વળાંક બદલાતા રહેશે. ઘણા રમતવીરો, રમતનો આંખે જોયો અહેવાલ સંભળાવનારા, ટિપ્પણી કરનારા અને પ્રશંસકો એ વાતે સહમત થાય છે કે સ્વિંગ ભેજવાળી અને વાદળછાયી પરિસ્થિતિઓમાં સહેલાઈથી સફળ થાય છે, અને ટેસ્ટ ક્રિકેટમાં જે લાલ દડો વપરાય છે તે એક દિવસીય રમતમાં વપરાતા સફેદ દડા કરતાં વધુ સારી સ્વિંગ આપે છે.
પ્રથમ વાત એ છે કે ઝડપી ગોલંદાજોએ બૉલને યોગ્ય રીતે પકડવો જરૂરી છે. વધુમાં વધુ ઝડપ મેળવવા માટે ઝડપી ગોલંદાજીના પાયામાં એ વાત છે કે દડાની સાંધ ઉપર રહે અને પહેલી તથા મધ્ય આંગળી સાંધની ઉપર સાથે નજીક રહે તેમ જ અંગૂઠાની પકડ સાંધના તળિયે રહે એ રીતે દડાને પકડવો પડે છે. જમણી બાજુની આકૃતિ સાચી પકડ દર્શાવે છે. પહેલી બે આંગળીઓ અને અંગૂઠા વડે બાકીના હાથથી આગળ બૉલને પકડવો જોઈએ અને બીજી બે આંગળીઓ હથેળીને અડકવી જોઈએ. દડાને તદ્દન ઢીલો પકડવો જોઈએ જેથી તે હાથમાંથી સહેલાઈથી છૂટી શકે. બીજી પકડો પણ શક્ય છે, અને તેનાં પરિણામો વિભિન્ન રીતે ગોલંદાજી પર પડે છે – જુઓ નીચે સ્વિંગ બૉલિંગ અને સીમ બૉલિંગ. ગોલંદાજ સામાન્ય રીતે તેનો બીજો હાથ છેલ્લી ઘડી સુધી બૉલ પકડેલા હાથની ઉપર રાખે છે, જેથી બૅટ્સમૅન ગોલંદાજની પકડનો પ્રકાર ન જોઈ શકે અને તે પ્રમાણે પોતાને તૈયાર ન રાખી શકે.
ક્રિકેટ રમતા મોટા ભાગના દેશોમાં ઝડપી ગોલંદાજોને ધીમા ગોલંદાજોના ટેકામાં ભૂમિકા ભજવતા ટીમના બૉલિંગ આક્રમણના મુખ્ય આધાર માનવામાં આવે છે. ઉપખંડોમાં ખાસ કરીને ભારત અને શ્રીલંકા જેવા દેશોમાં આ તથ્ય ઘણી વાર ઊલટું સાચું પડે છે. ઝડપી ગોલંદાજો મોટા ભાગે સ્પિનરો માટે નવા દડાને પોચો પાડે છે. આ બાબત મહદઅંશે એ દેશોની પિચોની સ્થિતિને કારણે હોય છે, જે ઝડપી ગોલંદાજો કરતાં સ્પિનરોને વધુ મદદ કરે છે, પરંતુ આંતરરાષ્ટ્રીય સ્તરે પણ તેમના પૅસ બૉલરોની સરખામણીમાં તેમના સ્પિનરોનું કૌશલ અદ્ભુત હોવાનું પ્રતિબિંબિત થયું છે. વિરોધાભાસની રીતે, બીજા મહત્ત્વના ઉપખંડીય દેશ, પાકિસ્તાને ખતરનાક પૅસમૅનની કેટલીક પેઢીઓ ઉછેરી છે, જેનું કારણ એ દેશની રિવર્સ સ્વિંગની નિપુણતા અને ત્યાંની પિચો અપેક્ષાકૃત ઝડપી ગોલંદાજોને વધુ મદદ કરે છે એ છે.
દડો જ્યારે પિચ પર પછડાય ત્યારે તે સીમની આસપાસ જે રીતે ફરતો હોય તેના આધારે તે જમણી અથવા ડાબી બાજુએ ફંટાય છે. એ કઈ દિશામાં ફંટાશે તેનો આધાર દડો કયા પ્રકારે ફરે તેના પર હોય છે. દડો ઉછળીને જમણી બાજુએ વળે તેને ઑફ કટર કહે છે, કારણ કે તે જમણેરી બૅટ્સમૅન માટે ઑફ સ્ટમ્પથી લેગ સ્ટમ્પ તરફ જાય છે. તેથી ઊલટું, જ્યારે દડો ઉછળીને ડાબી તરફ વળે તેને લેગ કટર કહે છે, કારણ કે તે જમણેરી બૅટ્સમૅન માટે લેગ સ્ટમ્પથી ઑફ સ્ટમ્પ તરફ જાય છે. કટર્સનું સામાન્ય રીતે લક્ષ્ય હોય છે કે દડો બૅટ્સમૅનની ઑફ સ્ટમ્પથી જરાક જ બહાર પિચ પર પટકાય અને વિકેટથી દૂર ચાલ્યા જાય. આમ થવાથી દડો બૅટના મધ્ય ભાગમાં અથડાવાને બદલે બહારની બાજુએ કટ લાગે અને દડો ઉછળીને સ્લિપમાં ઊભેલા ફિલ્ડરના હાથમાં ઝડપાઈ જાય.
આ ત્રણ અસરકારક લંબાઈ ને કારણે આ બધા લંબાઈ દ્વારા આંતરિક રીતે વિસ્તારિત હોય છે, જેને ફટકારવા બૅટ્સમૅન માટે સહેલા છે, તેથી લંબાઈ ઉપર નિયંત્રણ રાખવું એ ઝડપી ગોલંદાજ માટે મહત્ત્વની શિસ્ત છે. બીજી બાજુ, સ્પિન બૉલરો હંમેશાં મોટા ભાગે સારી લંબાઈને લક્ષ્યમાં રાખીને ગોલંદાજી કરે છે, પરંતુ તેમાં પણ અસરકારકતા લાવવા માટે દડાની ઊડાન અને લાઈન પર ચોક્કસ નિયંત્રણ રાખવું વધુ જરૂરી છે.
એક ઝડપી ગોલંદાજ પોતાની સમગ્ર ક્રિકેટ કારકિર્દીમાં શારીરિક રીતે ચુસ્ત રહેવાનો પ્રયત્ન કરે છે, તેની કારકિર્દી એકાદ દાયકા કરતાં વધુ હોઈ શકે છે. એ કહેવાની જરૂર નથી કે એમ કરવું ખૂબ જ અઘરું છે અને તેમાં શિસ્ત તથા ભાગ્યની પણ જરૂર છે.
બાઉન્સર એક એવો દડો હોય છે જેનું લક્ષ્ય પિચના પહેલા અર્ધા ભાગ પર ટપ્પો ખવડાવવાનું હોય છે, એટલે કે તેની પાસે આગળ ઉપર એટલો સમય રહે કે તે બરાબર બૅટ્સમૅનની છાતી સુધી અથવા માથા ઉપરની ઊંચાઈ સુધી ઊછળે. આવા દડાનો સામનો કરનાર બૅટ્સમૅન સામે બે સમસ્યાઓ ઊભી થાય છે. જો તે આવા દડાને રમવાનો પ્રયત્ન કરે તો તેણે બૅટને પોતાની આંખના સ્તરે લાવવું પડે, જે તેને સારી રીતે ફટકો મારવા માટે દડાને સારી રીતે જોવામાં અને સમયમાં મુશ્કેલ બને છે. જો તે દડાને છોડી દે અથવા ચૂકી જાય તો તેને દડો માથામાં અથવા છાતી પર સખત રીતે લાગે અને ક્યારેક તેનાથી ઈજા પણ થાય. આ કારણે ગોલંદાજીમાં સતત બાઉન્સર પડે તો તેને ઇન્ટિમિડેટરી બૉલિંગ એટલે ધમકીભરી ગોલંદાજી કહેવાય.